
 (
2 dalis.
MEDŽIAGOS, JŲ SAVYBĖS IR SUVIRINAMUMAS
)
 (
2.12 Konstrucinių ir aukšto stiprumo plienų naudojimas
)
 (
Parengė: Olegas Černašėjus
)
 (
Vilnius
2007
)
 (
Turinys:
 
MAŽAANGLIAI MAŽAI LEGIRUOTI PLIENAI
 
GRŪDINTIEJI IR ATLEISTIEJI KONSTRUKCINIAI PLIENAI BEI JŲ SUVIRINIMAS
 
YPAČ DIDELIO STIPRIO PLIENŲ SUVIRINIMAS
 
DISPERSINIU KIETĖJIMU SUSTIPRINAMI LYDINIAI
 
MARTENSITINIAI SENĖJANTYS PLIENAI IR JŲ SUVIRINIMAS
)


 (
Konstrukcinių ir aukšto stiprumo plienų naudojimas
 
1. Mažaangliai mažai legiruoti plienai
Pagal stiprį šie plienai yra skirstomi į mažo stiprio (<270 MPa), didelio stiprio (270-700 MPa) ir ypač didelio stiprio (>700 MPa) plienu grupes. Pirmajai grupei priklauso plienai, beveik neturintys kietųjų įterpimo fazių (IF - Interstitial Free steels), ir minkštieji (Mild steels) plienai. Antrajai grupei priskiriami izotropiniai (ISO - Isotropic steels), termiškai kietinamieji (BH - Bake Hardenable steels), anglies-mangano (CMn - Carbon-Manganese steels), didelio stiprio mažai legiruoti (HSLA - High Strenght Low-Alloy steels), trečiajai grupei - dvifaziai (DP - Dual Phase steels), kompleksinių fazių (CP - Complex Phase steels) plienai, turintys transformacinių virsmų sukeltą didesnį plastiškumą (TRIP - Transformation Induced Plasticity), ir mažaangliai martensitiniai plienai (Mart steels) (1 pav.).
)
 (
Plienai, beveik neturintys įterpimo kietųjų tirpalų (IF - Interstitial Free steels), ir minkštieji (Mild steels) plienai yra feritinės mikrostruktūros. Jų stipris priklauso nuo elementų derinio kietajame tirpale, išsiskiriančių karbidų ar (ir) nitridų bei ferito grūdo dydžio. Dažniausiai naudojami ramaus stingimo aluminiu rafinuoti plienai. Tipinė IF plienų cheminė sudėtis: 0,002 % C, 0,01 % Si, 0,15 % Mn, 0,01 % P, 0,01 % S, 0,0025 % N, 0,04 % Al, 0,16 % Nb, 0,025 % Ti. Didelio stiprio IF plienų: 0,003 % C, 0,01 % Si, 1,2 % Mn, 0,05 % P, 0,01 % S, 0,0025 % N, 0,04 % Al, 0,0015 % B, 0,05 % Ti.
 
Termiškai kietinami plienai. Termiškai kietinami plienai (BH - Bake Hardenable steels) yra feritinės mikrostruktūros. Plieno stiprumas didinamas stiprinant kietąjį tirpalą. Visa tai pasiekiama specialia plienu chemine sudėtimi (C, N) ir terminiu apdorojimu. Plieno gamybos procese anglis sulaikoma kietajame tirpale, o vėliau termiškai apdirbant, angliai leidžiama skirtis iš šio tirpalo. Dėl šios technologijos, vykstant anglies ir azoto difuzijai, padidėja jau pagamintos detalės metalo takumo riba. Tipinė BH plienų cheminė sudėtis: 0,003 % C, 0,01 % Si, 0,5 % Mn, 0,03 % P, 0,01 % S, 0,0025 % N, 0,05 % Al, 0,005 % Ti, 0,007 % Nb.
 
Izotropiniai plienui. Izotropiniai (ISO - Isotropic steels) plienai yra feritinės mikrostruktūros. Grūdų augimas ir taip pat jų dydis ribojamas mikrolegiruojant plieną titanu. Dėl vienodo grūdo dydžio plieno savybės visomis kryptimis yra vienodos (izotropiškos).
 
Anglies-manganoplienai. Anglies-mangano (CMn - Carbon-Manganese steels) plienu stiprumas didinamas stiprinant kietąjį tirpalą. Šiai plienų grupei priskiriami plienai, turintys 1,2-1,8 % mangano. Manganas padidina plieno grūdinimo gylį ir stiprumą.
 
Didelio stiprio mažai legiruoti plienai. Didelio stiprio mažai legiruoti (HSLA- High Strenght Low-Alloy steels) plienai - tai anglies-mangano plienai, legiruoti mažais (0,05-0,10 %) legiravimo elementų- vanadžio, niobio, boro - kiekiais. Šie elementai sudaro dispersines karbidines irnitridines fazes, kurios riboja struktūros grūdo dydį pliene (2 pav.). HSLA plienų cheminė sudėtis būna skirtinga, dažnai priklauso nuo gaminio storio ir tokiam gaminiui keliamų mechaninių savybių reikalavimų. Šie plienai (lakštai ir plokštės) turi mažą anglies kiekį (0,05-0,25 %). Toks anglies kiekis labai tinkamas suvirintosioms konstrukcijoms. Pliene yra iki 2 % mangano ir maži kiekiai Cr, Ni, Mo, Cu, N, V, Ni, Ti, ir Zr.
)
 (
1 pav. Mažaanglių mikrolegiruotųjų plienų grupės ir jų savybės
)
 (
Didelio stiprio mažai legiruoti plienai išskirti į specialią plienų kategoriją, kuri yra artima valcuotajam mažaangliam plienui, tik šiuplienų specialiosios mechaninės savybės gaunamos mikrolegiruojant plieną ir kartais naudojant specialias mechaninio apdorojimo technologijas (kontroliuojamą valcavimą ir pagreitintą aušinimą). Palyginti su paprastais angliniais plienais, jie yra geresnių mechaninių savybių, didesnio atsparumo atmosferinei korozijai. HSLA plienai skirstomi į 6 kategorijas:
• atmosferiniai plienai, kuriuose yra maži legiravimo elementų - vario ir fosforo - kiekiai, gerinantys atmosferinį korozinį atsparumą ir didinantys kietojo tirpalo stiprumą;
• mikrolegiruotieji feritiniai perlitiniai plienai, kurie turi labai mažą (< 0,1 %) legiravimo elementų, sudarančių labai stiprius karbidus, arba karbonitridus, kiekį. Tokie elementai yra Nb, Va ir Ti. Jie sukelia dispersinį plieno stiprėjimą, riboja grūdelių dydį ir reguliuoja fazinių virsmų temperatūrą;
• valcuojamieji perlitiniai plienai, kurie paprastai yra anglies-mangano plienai, legiruoti mažais kiekiais legiravimo elementų, didinančių plieno stiprumą, suvirinamumą, plastiškumą;
• adatinio ferito (mažaanglio beinito) plienai. Jiems būdingas mažas anglies kiekis (<0,05 % C), geras takumo stipris (siekiantis 600 MPa), suvirinamumas, aukštas tempimo stipris ir gebėjimas keisti formą veikiant mechaninei apkrovai;
• dvifaziai plienai. Jų mikrostruktūrą sudaro dispersiški martensito intarpai feritinėje matricoje, dėl kurių gaunamas geras tempimo stiprumo ir plastiškumo derinys;
• kontroliuojamos intarpų formos plienai. Šie plienai legiruojami Ca, Zr , Ti arba retaisiais žemės elementais, kurių sulfidinių intarpų forma gali keistis nuo pailgos formos mikrolazdelių iki mažų dispersiškų beveik rutuliukų formos intarpų.
Šios šešios kategorijos nėra ryškiai išskirtos, nes pliene kartais gali būti sukuriami norimos formos intarpai, o kartais plienas legiruojamas korozinį atsparumą didinančiais elementais arba kietąjį tirpalą stiprinančiais elementais. HSLA plienai naudojami naftotiekiams ir dujotiekiams statyti, karjeriniams automobiliams, žemės ūkio mašinoms, pramonės įrenginiams, įvairioms talpykloms gaminti, kalnakasyboje, geležinkelio transporte, baržoms ir žemsiurbėms statyti, autobusams, tiltams, naftos ir dujų gręžimo platformoms, aukštosios įtampos perdavimo linijų atramoms, pastatų sijoms ir santvaroms gaminti ir kt. HSLA plienų pasirinkimas priklauso nuo konstrukcijos reikalavimų. Tai gali būti sienelių storio ribojimas, korozinio atsparumo lygmuo, suvirinamumas, valcuojamumas ir pan. Pasirenkant dažnai svarbus rodiklis yra tinkamas plieno stiprio ir masės santykis, jį lyginant su įprastu mažaanglių plienų stiprio ir masės santykiu.
Plienų gamybos procesas yra sudėtingas, nes taikomas kelių pakopų lydimas, vakuumavimas, tolydusis liejimas. Plienas gaminamas dideliais kiekiais ir naudojamas didelio slėgio vamzdynams, naftos ir dujų gavybos platformoms ir perdirbimo įrenginiams, automobilių pramonėje (dažniausiai kaltiniams gaminti). Karštojo kalimo metu tiksliai kontroliuojant proceso temperatūrą išvengiama tolesnio terminio apdorojimo. Mechaninės plieno savybės, gaunamos kontroliuojamo karštojo kalimo metu, yra artimos grūdintojo ir atleistojo plieno savybėms (1 lentelė). Tipinė HSLA legiruotų niobiu plienu cheminė sudėtis: 0,05-0,1 % C, 0,25-1,2 % Mn, 0,01-0,05 %Nb, 0,01-0,4 % Si.
)
 (
2 pav. Plieno HSLA 350 struktūra. Šviesus grūdeliai - feritas; tamsūs - karbidinė fazė
)


 (
Dvifaziai plienai. Dvifaziai (DP - Dual Phase steels) plienai sudaryti iš feritinės matricos, kurioje yra
antrinių kietų martensitinės fazės salelių (3 pav.). Didėjant antrinės fazės kiekiui, plieno stiprumas taip pat
didėja. Kai kuriais atvejais, ypač kai plienas turi būti lengvai štampuojamas, struktūroje gali būti didelis
beinito kiekis. Minkšta feritinė fazė yra vientisa, todėl plienas pasižymi ypač geru plastiškumu tempiant.
Deformacijos metu plastiškai deformuojama minkštoji ferito fazė, supanti martensito saleles, todėl plienas
pasižymi unikaliomis deformacinio kietinimo savybėmis. Praktiškai naudojamo aušinimo greičio intervale
esančio pliene anglies kiekio pakanka martensitui susidaryti. Chromas, manganas, molibdenas ir nikelis
individualiai ar derinant vieną legiravimo elementą su kitu didina plieno grūdinamumą. Anglis, ištirpusi
ferite, stiprina jį ir susidarantį martensitą. Panašiai veikia silicis ir fosforas. Legiravimo elementų kiekiai turi
būti gerai subalansuoti ne tik dėl to, kad būtina gauti labai geras mechanines plieno savybes, bet ir dėl gero
plieno suvirinamumo taškinio elektrokontaktinio suvirinimo būdu. Karštai valcuojant ar atkaitinant
austenitas beveik visiškai virsta martensitu. Šios plienų grupės stiprio riba siekia 1700 MPa.
)
 (
Geras deformacinis kietinimas ir didelis santykinis pailgėjimas kartu paėmus suteikia plienui didesnį tempimo stiprį lyginant su paprastais plienais, turinčiais panašius takumo ribos įtempius. Palyginti su HSLA plienais, dvifaziai plienai turi geresnį deformacinio kietinimo efektyvumą, didesnę stiprumo ribą ir mažesnį takumo ribos/(stiprumo ribos) (YS/TS) įtempių santykį (4 pav.). Kai kurių deformavimu sustiprintų plienu takumo ribą galima padidinti atlikus aukštatemperatūrį sendinimą. Tipinė šaltai valcuotų DP plienu cheminė sudėtis: 0,08-0,18 % C, 1,6-2,2 % Mn, 0,4 % (Cr + Mo). Karštai valcuotų DP plienu: 0,05 % C, 1,0 % Si, 1,5 % Mn, 0,6 % Cr, 0,4 % Mo.
)
 (
Struktūrinių virsmą sukelto plastiškumo plienui. Plienų, turinčių struktūrinių virsmų sukeltą didesnį plastiškumą (TRIP - Transformation Induced Plasticity), struktūrą sudaro pirminė ferito matrica, kurioje yra įsiterpę liekamojo austenito grūdeliai. Šalia liekamojo austenito (jo turi būti ne mažiau kaip 5 %), struktūroje yra įvairių kietujų fazių -beinito ir martensito kiekių (5 pav.). Plieno deformacijos metu tolygi kietujų antrinių fazių sklaida feritinėje matricoje labai padidina deformacinio sukietinimo laipsnį. Struktūroje esantis liekamasis austenitas didėjant deformacijai vis daugiau virsta martensitu ir didėjant deformacijos laipsniui dar labiau didina plieno deformacinį kietinimą.
)
 (
4 pav. Mažai legiruotų plienų įtempiu ir deformacijos kreivių lyginimas (grafike parodytų plienu takumo riba yra vienoda-350 MPa)
)
 (
Palyginus HSLA, DP ir TRIP plienų, turinčių vienodą takumo ribą, įtempių ir deformacijos kreives
matyti, kad iš pradžių TRIP plienų deformacinio kietinimo laipsnis yra mažesnis už dvifazio plieno, tačiau
pasiekus didesnę deformaciją deformacinio kietinimo laipsnis išlieka nepakitęs, o dvifazių plienų pradeda
staiga mažėti. TRIP plienų deformacinio kietinimo laipsnis yra daug didesnis nei paprastųjų didelio stiprio
plienų (6 pav.), todėl šie plienai turi pranašumų atliekant didelės deformacijos tempiamąjį štampavimą.
Siekiant mažinti martensito susidarymo pradžios temperatūrą ir struktūroje formuoti liekamojo austenito
fazę, TRIP plienuose, lyginant su dvifaziais plienais, būna daugiau anglies. Plieno savybėms labai svarbus
karbidinės fazės išsiskyrimo beinitinio virsmo metu sustabdymas. Dispersinės fazės išsiskyrimą beinitinio
)
 (
6 pav. Įvairių plieno grupių deformacinio kietinimo ir takumo stiprio priklausomybė
)
 (
5 pav. TRIP plieno mikrostruktūra: a - schema, b - struktūros nuotrauka
)
 (
3 pav. Dvifazio plieno mikrostruktūros schema
)


 (
virsmo metu galima blokuoti legiruojant plieną siliciu ir aliminiu.
TRIP pliene silicio, (ir/ar) aliminio, (ir/ar) fosforo kiekis lyginant su dvifaziais (DP) plienais turi būti didesnis. Šiuos plienus sunku pagaminti, nes reikiamas savybes pavyksta gauti tik derinant struktūrinę plieno sandarą su deformacinio stiprinimo efektyvumo didinimu ir papildomu dispersiniu stiprinimu. Tipinė aliminiu legiruotų TRIP plienų cheminė sudėtis: 0,2 % C, 1,5 % Mn, 1,5 % Al, o legiruotų siliciu: 0,2 % C, 1,5 %Mn, 1,5 % Si.
Kompleksinių fazių (CP - Complex Phase steels) plienai priklauso ypač didelio stiprio plienų grupei. Jų struktūrą sudaro smulkiagrūdis feritas ir didelis kiekis kietųjų fazių, kurios dar sustiprinamos išsiskiriančių dispersiniu dalelių. Plienai legiruojami tais pačiais elementais kaip ir dvifaziai ar TRIP plienai, tačiau juose dar būna mažas titano, niobio ar vanadžio kiekis. Šie elementai reikalingi dispersinėms kietinimo dalelėms sudaryti. Plienai pasižymi aukšta takumo riba, geru deformuojamumu, aukšta energijos absorbcija, o jų stiprio riba yra 800 MPa ir didesnė.
Martensitiniai mažaangliai plienai. Martensitiniai mažaangliai (Mart) plienai pasižymi aukščiausia stiprio riba, siekiančia 1700 MPa. Martensitinė plieno struktūra susidaro, kai austenitas, egzistuojantis karšto valcavimo ar atkaitinimo metu, aušimo fazėje beveik visiškai virsta martensitu. Grūdintajame pliene skiriamos dvi martensito atmainos: masyvusis (arba lystelinis) ir adatiškasis. Mažaangliuose plienuose vyrauja masyvusis martensitas, o legiruotiesiems plienams būdingesnis adatiškasis martensitas. Masyviajam martensitui budingos lygiagrečių martensito plokštelių grupės. Vienos martensito plokštelės storis yra 0,25- 2,25 µm, plotis - didesnis apie 7 kartus, o ilgis - apie 30 kartų. Adatiškajam martensitui būdingos smailejančios martensito plokštelės. Pjūvyje jos matomos kaip „adatos" viduryje išryškėjančia linija. Šioje juostelėje yra susikaupę dislokacijos ir dvilinkiai. Martensitinio virsmo metu anglis iškreipia kubinės gardelės parametrus ir didina martensito kietumą.
Norint didinti plieno plastiškumą tempiant, po grūdinimo plienas atleidžiamas. Taip termiškai apdorotas plienas, netgi būdamas ypač didelio stiprio, gali būti labai deformuojamas.
Grudinamumui ir martensito stiprumui didinti plienas legiruojamas didesniu anglies kiekiu. Grudinamumui pagerinti plienas gali būti legiruojamas chromu, molibdenu, siliciu, vanadžiu, nikeliu ir boru, taip pat įvairiais šių elementų deriniais.
Apie mažaanglių mažai legiruotų plienų suvirinamumą sprendžiama pagal ekvivalentinį anglies kiekį pliene. Yra kelios ekvivalentinio anglies kiekio apskaičiavimo formulės (rekomenduotos Tarptautinio suvirinimo instituto, taikomos Japonijoje, JAV, Rusijoje):
)
 (
Plienų suvirinamumas yra patenkinamas, kai ekvivalentinis anglies kiekis $\text{C}_\text{e}$ yra 0,26-0,36 %.
Tiriant siūlės metalo cheminės sudėties ir mikrostruktūros ryšius, dažnai taikomos ekvivalentinio anglies kiekio apskaičiavimo lygtys.
 
**2. Grūdintieji ir atleistieji konstrukciniai plienai bei jų suvirinimas**
Šie plienai gaminant konstrukcijas naudojami labai plačiai, nes turi gerą stiprio ir masės santykį ir yra gero suvirinamumo. Unikalias plienu savybes užtikrina jų cheminė sudėtis ir terminis apdorojimas (grūdinimas ir atleidimas). Plienai pasižymi aukštu takumo stipriu (700 MPa) ir geru suvirinamumu, atsparumu tempimo ir lenkimo deformacijai bei koroziniu atsparumu. Plienus galima suvirinti įprastais suvirinimo būdais. Dažniausiai prieš suvirinant plieno pašildyti nereikia, o suvirintosios jungtys gali būti naudojamos, esant po suvirinimo susidariusiai struktūrinei būsenai. Plienai grūdinami vandenyje taikant specialią technologiją. Grūdinimo temperatūra-816-871 °C, o tolesnio atleidimo temperatūra - 358-593 °C. Plieno struktūrą sudaro žemos temperatūros atleidimo produktai, kurie pasižymi dideliu stipriu ir atsparumu lenkimui. Šie plienai suvirinami apsaugotu lanku (MMA būdu), apsauginėse dujose, naudojant miltelinę vielą ir po fliuso sluoksniu. Suvirinant plonus gaminius gali būti taikomas TIG būdas. Visi šie suvirinimo
)
 (
būdai turi riboti vandenilio kiekį pliene. Dėl to naudojami tik gerai išdžiovinti glaistytieji elektrodai, sausi fliusai ir dujos. Jungčių vietos turi būti švariai nuvalytos. Kaip apsauginės dujos gali būti 98 % Ar-2 % O₂ arba 75 % Ar-25 % CO₂ dujų mišiniai arba CO₂ dujos. Elektrodinės vielos cheminė sudėtis turi būti artima suvirinamo plieno cheminei sudėčiai. Suvirinant po fliusu naudojami neutralūs fliusai, o suvirinimo vielos sudėtis turi būti panaši į suvirinamo metalo cheminę sudėtį.
Suvirinimo kokybė labai priklauso nuo suvirinimo išilginės energijos dydžio. Išilginės suvirinimo energijos dydis priklauso nuo gaminio storio, išankstinio pašildymo temperatūros, taip pat temperatūros, kuri turi būti palaikoma klojant naują sluoksnį, kai atliekamas daugiasluoksnis suvirinimas (2 lentelė). 25 mm storio plokštės minimali pašildymo temperatūra yra 10 °C. Suvirinamos jungties pašildymo temperatūra ir siūlės metalo temperatūra tarp ėjimų turi būti parinktos kiekvienam siūlės metalo tipui atskirai.
Didėjant medžiagos storiui pašildymo temperatūra didėja ir siekia 93-95 °C. Jeigu suvirinimo išilginė energija yra per didelė, mažėja siūlės metalo stiprumas. Tokių suvirintųjų jungčių atsparumas lenkimui terminio poveikio zonoje dažniausiai yra geras, o kietumas yra žemesnis negu pagrindinio metalo arba siūlės metalo. Suvirinimo metu elektrodo galo švytavimas neturi viršyti 2 elektrodo skersmenų, nes pagrindinis metalas neturi perkaisti.
)
 (
Kai reikia išvalyti siūlės šaknį, ši technologinė operacija turi būti atliekama oriniu-lankiniu pjovimu arba šlifavimu. Deguonies-acetileno liepsninio pjovimo būdo šiuo atveju netaikoma. Siūlės defektai, susidarę grūdintajame ir atleistajame konstrukciniame pliene, yra pavojingesni, nei tokie pat defektai mažaangliame pliene. Suvirinimo siūlės paviršius turi būti lygus, tolygiai pereinantis į sujungiamą metalą. Per kiekvieną suvirinimo eigą turi būti daromas reikiamo gylio įvirinimas į prieš tai paklotą siūlę ir neturi būti įpjovų.
 
3. Ypač didelio stiprio plienų suvirinimas
 
Terminas „didelio stiprio plienai“ vartojamas, kai kalbama apie visus plienus, išskyrus mažaanglius. Šių plienų stipris yra > 560 MPa. Kartais šie plienai dar vadinami ypač didelio stiprio plienais (7 pav.). Plienai skirstomi į kelias kategorijas: vidutinio anglingumo mažai legiruoti grūdinamieji plienai, vidutiniškai legiruoti grūdinamieji arba įrankių ir štampų plienai, gausiai legiruoti grūdinamieji plienai, daugianikeliniai martensitinio senėjimo plienai, martensitiniai nerūdijantieji plienai, pusiau austenitiniai dispersiškai kietinami nerūdijantieji plienai.
 
Vidutinio anglingumo mažai legiruoti grūdinamieji plienai. Šie plienai didžiausią stiprumą pasiekia po terminio apdorojimo, kurio metu susidaro martensitinė mikrostruktūra. Vėliau, siekiant pagerinti plieno stiprį tempiant ir lenkiant, atliekamas terminis atleidimas. Atleidimo temperatūra labai veikia šių plienų stiprį. Anglies kiekis pliene yra vidutinis, bet pakankamas, kad plienas įgytų reikiamą stiprį. Įvairių priemaišų kiekis turi būti ypač mažas, todėl šie plienai gaminami aukštos kokybės lydymo ir rafinavimo būdais. Iš jų gaminamas lakštinis metalas. Jeigu šie plienai pjaustomi liepsninio pjovimo būdais, tai pjovimo zonos metalas turi būti atkaitintas, nes būtina mažinti pjovimo metu šiose zonose padidėjusį metalo kietumą. Plienai suvirinami jiems esant atkaitintos arba normalizuotos būsenos, vėliau, siekiant gauti reikalingą stiprumą, suvirinti gaminiai termiškai apdorojami. Plienai suvirinami TIG, MIG/ MAG būdais, glaistytasiais elektrodais (MMA) ir dujomis. Pridėtinio metalo cheminė sudėtis turi būti panaši į suvirinamo metalo
)

2 lentelė. Išilginė suvirinimo energija (kJ/cm) suvirinant grūdintuosius ir atleistuosius konstrukcinius plienus
)

cheminę sudėtį, nes tik tokiu atveju terminis apdorojimas vienodai veiks pagrindinį ir siūlės metalą. Siekiant
išvengti įtrūkių ir metalo trapumo didėjimo suvirinimo metu, suvirinama pirma pašildžius ir išlaikius Šią
temperatūrą tarp ėjimų, jeigu suvirinamos daugiasluoksnės siūlės. Pašildymo temperatūra yra 300-315 °C, o
suvirintosios jungtys termiškai apdorojamos iš karto po suvirinimo. Suvirinant plieną keliais ėjimais,
suvirintosios jungties zonoje susidaro labai skirtingos mikrostruktūros zonos, pasižyminčios skirtingu
kietumu ir skirtingomis mechaninėmis savybėmis. Pavyzdžiui, plieno 1.0501 (C35) struktūrą sudaro 50 %
feritas ir 50 % sorbitas bei perlitas. Paprastai iš šio plieno pagamintos suvirintosios konstrukcijos termiškai
neapdorojamos, todėl struktūros ir savybių įvairovė išlieka. Iš šios grupės plienų vamzdinių elementų
gaminamos lėktuvų rėminės konstrukcijos, automobilių rėmai.
)

Vidutiniškai legiruoti grūdinamieji plienai. Šie plienai dažniausiai naudojami aviacijos pramonėje. Iš
šios rūšies plienu gaminamos ypač aukšto stiprio konstrukcijos. Anglies kiekis pliene yra nuo žemo iki
vidutinio. Plienas pasižymi geru smūginiu atsparumu esant dideliam jo stipriui. Šie plienai grūdinami ore,
todėl sumažėja deformacijų, kurios atsirandaplienągrūdinant intensyvesnėse aušinimo terpėse (pavyzdžiui,
vandenyje ar alyvoje), pavojus. Kai kurie šios grupės plienai naudojami karšto štampavimo įrankiams, o kiti,
dažniausiai molibdenu ir vanadžiu legiruoti plienai, naudojami aukštos kokybės aviacijos konstrukcijoms
gaminti. Iš šių pi ienų gaminam i kaltiniai, strypai, juostos, plokštės, lakštai. Viena šios plienu grupės rūšis-
vidutiniškai legiruoti, grūdintieji ir atleistieji plienai (HY 130/150) - žinomi dar kaip aukštos takumo ribos
plienai, naudojami povandeniniams laivams, slėgimo indams, aviacijos įrenginiams gaminti. Dažniausiai iš
šio plieno gaminami lakštai ar plokštės. Šie plienai turi gerą smūginį tąsumą žemoje temperatūroje (-18 °C),
nes juose yra gerokai mažiau anglies, negu kituose šios grupės plienuose. Suvirinant svarbias konstrukcijas
(ypač aviacines) plieną prieš suvirinimą būtina pašildyti, nes jis grūdinasi ore. Net prieš
liepsninįpjaustymąplienas pašildomas iki 316 °C. Supjaustyti ruošiniai iš karto atkaitinami. Tokia
technologija pjūvio paviršiuje neleidžia susidaryti trapiam sluoksniui, kuris yra neatsparus įtrukiams
susidaryti. Šios rūšies plienai suvirinami tiktai atkaitintos būsenos. Prieš suvirinant plienas pašildomas iki
316 °C, ir ši temperatūra palaikoma per visą suvirinimo procesą. Toliau suvirintasis gaminys lėtai aušinamas.
Taip aušinti galima naudojant papildomą šildymą arba gaminį aušinant krosnyje. Paskui, siekiant sumažinti
suvirinimo įtempius, suvirintoji jungtis vėl įkaitinama iki 700 °C ir aušinama ore. Tokia technologinių
operacijų seka gaunama visiško atleidimo mikrostruktura, tinkanti tolesnėms operacijoms. Paprasti po
suvirinimo atkaitinama prieš galutinį terminį apdorojimą. Pridėtinis metalas parenkamas tokios pat cheminės
sudėties, kaip ir suvirinamas plienas. Suvirinti dažniausiai taikomi TIG, MJG/MAG suvirinimo būdai,
plazminis suvirinimas, suvirinimas elektronų spinduliu. Aukšto takumo stiprio vidutiniškai legiruoti
)

7 pav. Plieno mikrostruktura: a - 390 MPa stiprio, b – 440 MPa stiprio, c – 590 MPa stiprio
)

grūdinimieji arba įrankių ir štampų plienai suvirinami glaistytaisiais elektrodais MIG/MAG būdais arba po
fiusu. Pridėtinis metalas turi būti toks, kad suvirintosios siūlės metalo stiprumas būtų panašus į bazinio
metalo stiprumą. Visas atvejais reikalaujama, kad suvirinimo procesas užtikrintų mažą vandenilio kiekį arba
vyktų visai bevandenilinėje aplinkoje. Atliekant rankinį suvirinimą glaistytaisiais elektrodais, naudojami E-
13018 tipo elektrodai. Suvirinimo elektrodai ir fliusai turi būti sausi, suvirinimo dujose turi būti labai mažai
drėgmės. Tinkamai parinkus tiesinę suvirinimo energiją, suvirintosios jungties metalo takumo stipris,
smūginis tąsumas bei atsparumas lenkimui paprastai yra panašūs į pagrindinio metalo charakteristikas.
 
Plonalakštis plienas prieš suvirinant pašildomas iki 40 °C, storesnis - iki 80-90 °C. Išilginė suvirinimo
energija turi būti tokia, kad šalia siūlės esantis pagrindinis metalas nebūtų perkaitintas, o terminio poveikio
zonos mikrostruktūra būtų tinkamos sudėties. Pastebėta, kad siūlės ir pagrindinio metalo sąlyčio zonoje
kartais atsiranda suminkštėjusio metalo. Suvirinto plonalakščio plieno termiškai apdoroti nereikia arba
nepageidaujama.
 
Gausiai legiruoti grūdinimieji plienai. Šios grupės plienų aukšto stiprumo pasiekiama naudojant
standartinius grūdinimo ir atleidimo terminio apdorojimo būdus. Plienų takumo riba siekia 1240 MPa, jie
pasižymi dideliu atsparumu lenkimui ir turi gerą smūginį tąsumą. Plienuose yra palyginti mažas anglies
kiekis (~ 0,20 %), tačiau jie yra legiruoti didelium nikelio ir kobalto kiekiu. Kartais šie plienai vadinami 9 %
Ni-4 % Co plienais. Šie plienai suvirinami esant būsenai, susidariusiasi plieną greitai aušinant ir atleidžiant.
Plienai dažniausiai suvirinami TIG suvirinimo būdu, taigi pridėtinio metalo cheminė sudėtis turi būti panaši į
suvirinamojo metalo cheminę sudėtį. Suvirinus termiškai apdoroti nereikia.
 
4. Dispersiniu kietėjimu sustiprinami lydiniai
 
Dispersinio kietėjimo reiškinių būdingas ir plienams. Pavyzdžiui, fiksuojančioju grūdinimu ir
sendinimu sustiprinami kaitroje atsparūs austenitinės klasės plienai. Perteklinės sustiprinančios fazės juose
yra karbidai (TiC, VC, ZrC, NbC ir kt.) arba intermetalidai (Ni$_3$Ti, Ni$_3$Al, Ni$_3$Nb ir kt.). Perteklinių fazių
ištirpinimui austenite bei austenito legiravimui tokie plienai įkaitinami iki 1050-1200 °C. Grūdinami
vandenyje arba aušinant ore, rečiau alyvoje. Užgrūdintų plienų struktūra kambario temperatūroje yra
legiruojančiais elementais persotintas austenitas. Sendinami plienai 600-850 °C temperatūroje. Sendinimo
trukmė - iki paros. Sendinant iš persotinto austenito išsskiria dispersiškos perteklinių fazių dalelės - karbidai
arba intermetalidai. Sendinimo temperatūra bei trukmė parenkami taip, kad neprasidėtų esminis šių fazių
koaguliavimas. Analogiškai sustiprinami ir kiti kaitroje atsparūs lydiniai (lydiniai nikelio pagrindu).
 
Dispersinio kietėjimo procesai galimi daug legiruotuose įrankiniuose plienuose (greitapjoviuose,
chrominiuose štampų ir kt.). Grūdinant tokius plienus, jų struktūroje lieka daug austenito. Atleidimo metu iš
liekamojo austenito išsskiria dispersiški karbidai arba karbonitridai. Dėl to, atleidžiant tokius plienus, jų
kietumas, lyginant su užgrūdintais, padidėja. Šis reiškinys vadinamas antriniu kietumu. Dispersinio kietėjimo
reiškinio pagrindu sukurti labai stiprūs martensitiniai senėjantys plienai.
 
4.1. Martensitiniai senėjantys plienai ir jų suvirinimas
 
Martensitiniai senėjantys plienai yra patys stipriausi konstrukciniai plienai. Tai mažaangliai geležies ir
nikelio lydiniai, legiruoti alminiumi, molibdenu, titanu, kobaltu ar chromu. Šie plienai yra labai stiprūs ir tąšūs,
tačiau jautrūs cheminės sudėties pokyčiams. Anglies kiekis pliene gali būti ne didesnis kaip 0,03 %, mangano
ir silicio - 0,10 %, fosforo ir sieros - 0,01 %. Žemoje temperatūroje sumažėjus geležies legiravimo priemašių
tirpumui, martensite susidaro dispersinės fazės - metališkieji junginiai. Jie labai kietina ir stiprina plieną. Šis
reiškinys vadinamas dispersiniu kietėjimu, o plienas vadinamas dispersiškai sendintuojoju plienu. Šie plienai
pradėti naudoti nuo 1959 metų - iš pradžių lėktuvų važuoklės detalėms gaminti. Plačiau nepaplito, nes dėl
didelio nikelio kiekio pliene jie buvo brangūs.
 
Martensitinis senėjantis plienas fizinėmis ir mechaninėmės savybėmis ryškiai skiriasi nuo mažaanglio ar
legiruotojo nerūdijančiojo plieno. Šių plienu yra suderintas ypač didelis plieno stiprumas ir smūginis tąsumas
su plieno plastiškumu, suvirinamumu ir lengvu terminiu apdorojimu.
 
Plieno smūginis tąsumas ir atsparumas įtrūkiams yra apie du kartus didesnis už grūdintojo ir atleistojo
didelio atsparumo plieno smūginį tąsumą ir atsparumą įtrūkiams. Plieno smūginis tąsumas labai priklauso nuo
priemašių kiekio. Eksploatacine plieno temperatūra siekia iki 400 °C. Pasiekęs aukštesnę temperatūrą plienas
„persenta" ir jo stiprumas staiga mažėja.
 
Fizinės martensitinio senėjančio ir mažaanglio plieno savybės, išskyrus šiluminį laidumą, skiriasi
nedaug. Šilumos laidumo nuostoliai suvirinant šiuos plienus yra mažesni negu suvirinant mažaanglį plieną.
Austenitinio ir martensitinio senėjančio plieno šiluminiai plėtimosi koeficientai yra labai skirtingi, todėl suvirinti
)

šiuos plienus tarpusavyje sudėtinga. Martensitinis senėjantis plienas suvirinimo metu gali įsimagnetinti, dėl to sutrinka lanko stabilumas, susidaro magnetinio pūtimo reiškinys.
Martensitinis senėjantis plienas naudojamas prietaisų spyruoklėms, aviacijos ir aerokosminių aparatų detalėms gaminti, kriogeninėje technikoje, branduolinėje energetikoje, todėl labai svarbus ne tik didelis šio plieno stiprumas, bet ir jo suvirinamumas. Iš šio plieno gaminami strypai, plokštės, lakštai, vamzdžiai, kalami įvairūs gaminiai. Sendinamas plienas tik šiek tiek keičia matmenis, todėl tinka matavimo įrankiams gaminti. Detalės apdirbamos mechaniškai prieš plieno sendinimo operaciją, o sendinant didinamas detalių stiprumas ir kietumas.
Labiausiai paplitę 18 % ir 12 % nikelio turintys plienai, nes jų terminio apdorojimo procedūra yra paprasčiausia. 25 % ir 20 % Ni turinčių plienų pasitaiko rečiau (3 lentelė).
)

18 % Ni turinčio plieno terminio apdorojimo diagrama pateikta 8 pav. Iš pradžių atliekamas
homogenizacinis plieno atkaitinimas 820 °C temperatūroje. Aušinamas ore austenitas virsta martensitu,
turinčiu kubinę erdvėje centruotą (KEC) gardelę. Įkaitinus plieną iki 480 °C ir išlaikius šioje temperatūroje 3-
12 h (dirbtinai sendinant), iš martensito kietojo tirpalo skiriasi naujos fazės - metališkieji Ni₃Mo, Ni₃Ti,
Fe₂Mo, Ti₆Si₇Ni₆ (G-fazė) junginiai. Ni₃Mo junginys išsidėsto juostelėmis šalia dislokacijų grandinėlių ir
martensito subblokų ribų. Ni₃Ti junginiai yra sferinės formos, pasklidę martensito adatėlių viduje. Metališkieji
junginiai yra 10-50 nm dydžio, vienas nuo kito nutolę apie 50 nm atstumu.
)

3 lentelė. Martensitinio senėjančio plieno cheminė sudėtis ir mechaninės savybės
)

8 pav. 18 % Ni turinčio plieno termininio apdorojimo diagrama
)

Kobaltas pakelia austenito virsmo martensitu temperatūrą, todėl ši struktūra gali susidaryti jau kambario temperatūroje. Pailgėjus sendinimo trukmei ar ypač padidėjus temperatūrai, susidarę metališkieji junginiai ištirpsta geležies matricoje ir šiuose mikrotūriuose susidaro smulkių austenito grūdelių. Metalui auštant, austenitas, turintis daugiau negu vidutiniškai Ni, Mo ir Ti, martensitu nebevirsta. Struktūroje atsiranda minkšto metalo mikrotūrių, labai bloginančių metalo savybes.
 
Stabilus, negalinis virsti martensitu, austenitas susidaro terminio ciklo metu terminio poveikio zonos metale. Šios zonos metalas yra minkštesnis ir silpnesnis už pagrindinį metalą. Martensito ir stabilaus austenito struktūra paprastai susidaro terminio poveikio zonoje 600-740 °C temperatūroje.
 
Dar viena susilpnėjusio metalo zona yra šalia siūlės. Arčiausiai siūlės esantis metalas įkaista daugiau kaip 740 °C. Šioje zonoje labai išauga austenito grūdelis. Po martensitinio virsmo metalo kietumas būna apie 30 HRC. Jeigu po suvirinimo sendinama, tai šios zonos metalo kietumas vėl padidėja iki pagrindinio metalo kietumo. 18 % Ni turinčio plieno takumo ribą (MPa) galima apskaičiuoti pagal apytikrę formulę:
 
Rp = 262,5 + 60,6 (% Co) + 135,7 (% Mo) + 60,4 (% Al + % Ti)
 
Siūlės metalo, gauto perlydžius pagrindinį metalą arba susidariusio iš pridėtinio ir pagrindinio metalo, struktūra labai panaši į pagrindinio metalo struktūrą. Ją sudaro senėjantis mažaanglis martensitas. Per kelis ėjimus gautose siūlėse yra liekamojo austenito pėdsakų, nes kiekvienas ėjimas termiškai veikia ankstesnių siūlių metalą. Netgi po visiškųjųjungties metalo sendinimo struktūroje išlieka stabilaus austenito. Dėl šios priežasties jungties stiprumas būna ne didesnis kaip 90 % pagrindinio metalo stiprumo.
 
Martensitinis senėjantis plienas yra neatsparus korozijai. Metalas greičiausiai koroduoja įtempimų koncentracijos srityse. Tlgiau veikiant įtempiams ir agresyviajai aplinkai (jūros vandeniui, pramoninei atmosferai, trichloroetilenui, netgi distiliuotam vandeniui ir kt.), terminio poveikio zonoje gali atsirapti įtrūkių, inicijuojančių trapų lūžį.
 
Martensitinių senėjančių plienų struktūra mažiau jautri Šaltiesiems įtrūkiams veikiant vandeniliui. Nors ir veikiamas tempimo įtempiu, šalia siūlės esančios zonos metalas nejautrus vandenilio poveikiui, nes po suvirinimo šios zonos metalas yra plastiškas, todėl įtrūkių nesusidaro. Siūlės metalas yra kietesnis, tačiau jame susidaro gniuždymo įtempių, veikiančių priešpriešais vandenilio sukeliamiems plėšiantims metalą įtempiams. Gniuždymo įtempių siūlėje susidaro todėl, kad austenitas virsta martensitu palyginti žemoje temperatūroje. Virsmo metu metalo tūris didėja, todėl gniuždymo įtempai būna didesni už tempimo įtempius, atsirančančios vėstant siūlės metalui. Dėl šios priežasties ir šalia siūlės esančios zonos įtempiai keičia pobūdį, t. y. iš gniuždymo įtempių pereina į tempimo įtempius.
 
Suvirintosiose jungtyse gali susidaryti ir karštųjų įtrūkių. Martenskiniuose senėjančiuose plienuose yra labai mažai mangano, todėl net nedideli (0,005-0,01 %) sieros kiekiai sukela kristalizacinius įtrūkius, nes susidaro lengvai lydūs titano sulfidai. Plienuose, turinuose daugiau titano, dažniau susidaro kristalizacinių įtrūkių. Dėl žemos austenito virsmo martensitu temperatūros ir polinkio susidaryti kristalizaciniams įtrūkiams plienai suvirinami iš anksto nepašildyti, o metalo temperatūra prieš kiekvieną ėjimą turi būti ne didesnė kaip 120 °C. Kristalizaciniams įtrūkiams susidaryti turi įtakos siūlės pločio ir įvirinimo gylio santykis. Įtrūkiu atsiranda, kai šis santykis mažesnis kaip 1,6.
 
Plienai suvirinami TIG arba MIG suvirinimo būdais. Galima suvirinti ir glaistytaisiais elektrodais arba po fliusu parenkant specialią fliuso ir elektrodinio (pridėtinio) metalo sudėtį. Pridėtinio metalo cheminė sudėtis turi būti tokia pati, kaip ir suvirinamojo metalo, tik pridėtinis metalas turi būti švaresnis ir turėti mažesnį anglies kiekį. Suvirinamo plieno šildyti nereikia, tačiau suvirintajai jungčiai turi būti atliekamas martensitiniam senėjančiam plienui būdingas terminis apdorojimas. Taip apdorojus virintinę jungtį, siūlės metalas tampa labai stiprus.
 
Elektrodinis metalas dažniausiai gaminamas vakuuminės metalurgijos būdu. Šiuo būdu pagamintame pliene deguonies būna mažiau kaip 0,005 %, o vandenilio - mažiau kaip 0,0005 %. Taip pat labai ribojamas ir kitų elementų kiekis. Anglis su kitais elementais sudaro trapius nemetalinius junginius, dėl to kietajame tirpale mažėja stiprinančių metalą legiravimo elementų kiekis. Gausesni silicio kiekiai didina plieno jautrumą įtrūkiams, mažina smūginį tąsumą.
 
Jeigu titano yra per mažai, siūlės metalas tampa akytas, o jeigu per daug - atsiranda karštųjų įtrūkių, siūlės metale didėja stabilaus austenito kiekis. Titanas ir aliuminis yra ne tik kietinantys metalą elementai, bet taip pat veikia kaip dezoksidatoriai. Pavyzdžiui, 0,5 % Ti turinti suvirinimo viela tinka suvirinti nelydžiuoju elektrodu argone. Suvirinant po fliusu, titano kiekis elektrodinėje vieloje turi būti ne mažesnis kaip 2,5 %, nes antraip siūlė būs akyta. Elektrodinės vielos cheminė sudėtis suvirinant apsauginesėse dujose 18 % Ni turinčius plienus yra šitokia: < 0,025 %C, < 0,10 % Mn, < 0,01 % P, < 0,01 % S, < 0,1 % Si, < 0,5 % Cr, 17,5-
)

18,5 % Ni, 9-10,5 % Co, 4-5 % Mo, 0,9-1,25 % Ti, 0,05-0,15 % Al, < 0,005 % Zr, < 0,05 % Ca, < 0,003 % B,
0,005 % O₂, < 0,0025 % N₂, < 0,0005 % Hg. Dėl tokios griežtos daugelio legiravimo elementų reglamentacijos
daug sunkiau ir brangiau gaminti suvirinimo medžiagas. Išsamiau kiekvieno elemento įtaka siūlės kokybei
aprašyta specialiojoje literatūroje.
Siūlės metalui žalingi teršalai gali patekti nuo suvirinamo metalo, vielos paviršiaus, iš dujų ar fliuso.
Plienas tiekiamas minkštas, tai yra atkaitintas. Esant tokiai būsenai, plienas gali būti mechaniškai apdorojamas ir
pjaustomas ruošiniams naudojant liepsninį arba plazminį lankinį pjovimą. Tinkamesnis už kitus yra plazminio
pjovimo būdas. Metalo paviršius prieš suvirinant nuvalomas mechaniškai arba nuplaunamas specialiu valikliu.
Vielos tiekimo ritinėliai, antgaliai ir kitos suvirinimo vielą liečiančios detalės turi būti švarios, apsauginės dujos
- sausos ir ypač švarios. Suvirinimo viela atkaitinama vakuumе, o jos paviršius nuvalomas ultragarsu. Nuvalyta
viela saugoma sausuose, pripildytuose inertinių dujų, konteineriuose. Kai virinamos daugiasluoksnės siūlės,
prieš klojant kitą sluoksnį nuo siūlės paviršiaus nuvalomi teršalai. Valoma nerūdijančiojo plieno šepečiais,
šlifavimo diskais. Nevisiškai apsaugotas nuo oro poveikio suvirinimo zonas rodo atsirandantys metalo
paviršiaus patamsėjimai,
Suvirinant pagal gaminių storį taikomas nenusklembtasis, V, U, X formų nusklembtieji detalių briaunų
paruošimo būdai.
Plienai suvirinami glaistytaisiais lydžiaisiais elektrodais, nelydžiuoju ir lydžiuoju elektrodu inertinėse
dujose, po fliusu, elektronų spinduliu vakuumе.
Pramonė gamina glaistytuosius lydžiuosius elektrodus, tačiau jie naudojami retai. Elektrodo vielos
cheminė sudėtis turi būti panaši į suvirinamo metalo cheminę sudėtį, tačiau dėl didelės Ti oksidacijos lanke
jo kiekis vieloje turi būti didesnis. Bazinis elektrodų glaistas turi labai mažai silicio. Suvirinant po fliusu,
elektrodinės vielos sudėtis yra panaši kaip ir suvirinant glaistytaisiais elektrodais. Didesnis titano kiekis
reikalingas siūlės metalui dezoksiduoti. Naudojami specialūs besiliciai fliusai (37 % Al₂O₃ + 28 % CaCO₃ +
15 % CaF₂ + 14 % MgO + 6 % ferotitanas). Suvirinama nuolatine atvirkščio poliškumo srove. Sujungimams
netinka daugiasluoksnės siūlės, nes, virinant kitus sluoksnius, ankstesniuose susidaro įtrūkiu. Dėl to šio
būdu (iš vienos ar dvejų pusių) suvirinami tik 20-30 mm storio gaminiai. Tipiškas suvirinimo režimas yra toks:
srovė yra 500-600 A, įtampa - 27-30 V, vielos skersmuo – 3 mm, suvirinimo greitis - 15-18 m/h. Suvirinant po
fliusu, metalas labiau užteršiamas, todėl jo mechaninės savybės (takumas, smūginis tąsumas) yra blogesnės
negu suvirinant apsauginėse inertinėse dujose.
Labiausiai paplitęs plienu suvirinimas nelydžiuoju elektrodu inertinėse dujose. Suvirinant šiuo būdu,
gaunamos pačios geriausios mechaninės suvirintosios jungties savybės (siūlės metalo Rp yra apie 95 %
pagrindinio metalo Rm ). Suvirinimo zonai apsaugoti naudojamas argonas, taip pat 80 % He +20 % Ar, 75 % He
+ 25 % Ar dujų mišiniai. Į lanko zoną patenkanti suvirinimo viela gali būti kaitinama elektros srove (kai vielos
skersmuo yra 1,4-1,6 mm, srovė- 135-170 A, įtampa-5,5-6 V). Suvirinama nuolatine tiesioginio poliškumo
srove.
Martensitinis senėjantis plienas suvirinamas ir lydžiuoju elektrodu apsauginėse dujose. Suvirinimo zonai
apsaugoti naudojamos Ar ir He dujos, taip pat Ar + 0,3 % O₂, Ar + 2 % O₂ dujų mišiniai. Deguonis lanko
zonoje oksiduoja titaną, o susidarę titano oksidai blogina siūlės metalo atsparumą [trūkiams. Kaip apsaugą
naudoj ant helį, metalo lašai būna stambūs, metalo pernešimo metu vyksta trumpieji jungimai. Argono ir
deguonies dujų mišiniuose mažėja skystojo metalo paviršinis įtempis, gerėja lanko stabilumas, o metalas
pernešamas smulkiais lašeliais (sroviniu būdu). Suvirinama nuolatine atvirkščio poliškumo srove (det = 1-
1,6 mm,j = 160-180 A/mm). Suvirinto metalo savybės pateiktos 4 lentelėje.
Gerų rezultatų gaunama suvirinant plieną elektronų spinduliuote vakuumе. Šiuo būdu nė kiek
neužteršiamas siūlės metalas. Naudojama nedidelė išilginė suvirinimo energija, dėl to labai sumažėja terminio
poveikio zona ir deformacijos. Vis dėlto mechaninis siūlės atsparumas yra blogesnis už siūles, suvirintos lanku
inertinėse dujose nelydžiuoju elektrodu.
)
 (
4 lentelė. 18 % Ni turinčio martensitinio senėjančio plieno ir jo suvirintosos jungties mechaninės savybės
)
 (
Standartų sąrašas
• LST EN ISO 16834:2007 Suvirinimo medžiagos. Stipriųjų plienų lankinio suvirinimo apsauginėse dujose elektrodinės ir pridėtinės vielos, strypeliai ir prilydomieji metalai. Klasifikavimas (ISO 16834:2006).
• LST EN ISO 18276:2006 Suvirinimo medžiagos. Stipriųjų plienų lankinio suvirinimo apsauginėse dujose arba be jų elektrodinės miltelinės vielos. Klasifikavimas (ISO 18276:2005).
• LST L ENV 1090-3:2002 Plieninių konstrukcijų darbai. 3 dalis. Stipriųjų plienų papildomos taisyklės.
)
 (

